Na osnovu člana 262 stav 5 Zakona o bezbjednosti saobraćaja na putevima ("Službeni list CG", broj 33/12), Ministarstvo prosvjete, donijelo je

**PRAVILNIK**

**O NAČINU ORGANIZOVANJA I SPROVOĐENJA STRUČNOG ISPITA ZA KONTROLORA NA TEHNIČKOM PREGLEDU VOZILA I PROVJERE ZNANJA I VJEŠTINA KONTROLORA**

(Objavljen u "Sl. listu Crne Gore", br. 50 od 30. oktobra 2013)

**Predmet**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom bliže se propisuje način organizovanja i sprovođenja stručnog ispita za kontrolora na tehničkom pregledu vozila (u daljem tekstu: kontrolor) i način organizovanja i sprovođenja provjere znanja i vještina kontrolora, sadržaj i obrazac uvjerenja o položenom stručnom ispitu za kontrolora i uvjerenja o položenom ispitu provjere znanja i vještina, kao i način vođenja evidencije o izdatim uvjerenjima.

**Stručni ispit za kontrolora**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stručni ispit za kontrolora (u daljem tekstu: Stručni ispit) sastoji se iz teorijskog i praktičnog dijela.

**Provjera znanja i vještina kontrolora**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Znanje i vještine kontrolora provjeravaju se iz teorijskog i praktičnog dijela na ispitu provjere znanja i vještina kontrolora (u daljem tekstu: Provjera znanja i vještina).

**Upotreba rodno osjetljivog jezika**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Svi izrazi koji se u ovom pravilniku koriste za fizička lica u muškom rodu podrazumijevaju iste izraze u ženskom rodu.

**Program obuke**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Obuka za polaganje Stručnog ispita i obuka za Provjeru znanja i vještina sprovodi se na osnovu javno važećeg Programa obrazovanja za osposobljavanje kontrolora za tehnički pregled vozila (u daljem tekstu: Program obuke) odnosno Programa unapređivanja znanja i vještina kontrolora (u daljem tekstu: Program unapređivanja znanja).  
     Programi iz stava 1 ovog člana sastoje se iz teorijskog i praktičnog dijela.  
     Po završetku obuke iz stava 1 ovog člana polaznicima se izdaje odgovarajuća potvrda.

**Seminari za unapređivanje znanja i vještina**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Radi praćenja tehnoloških promjena i osavremenjavanja znanja, kontrolor treba da prisustvuje obaveznim stručnim seminarima unapređivanja znanja i vještina.  
     Po završetku seminara iz stava 1 ovog člana kontroloru se izdaje odgovarajuća potvrda.

**Organizator obuke**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Program obuke, odnosno Program unapređivanja znanja organizuje i sprovodi pravno lice koje ispunjava uslove propisane zakonom kojim se uređuje bezbjednost saobraćaja na putevima (u daljem tekstu: organizator obuke).  
     Organizator obuke organizuje i sprovodi Stručni ispit, odnosno Provjeru znanja i vještina, u skladu sa ovim pravilnikom.

**Mjesto obuke i provjere**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Teorijski dio Programa obuke, odnosno Programa unapređivanja znanja se izvodi u učionici organizatora obuke.  
     Praktični dio programa iz stava 1 ovog člana izvodi se u radionici koja je opremljena uređajima i opremom potrebnom za izvođenje tehničkog pregleda vozila ili na liniji za tehnički pregled vozila u skladu sa propisom koji uređuje tu oblast.  
     Stručni ispit, odnosno Provjera znanja i vještina organizuje se i sprovodi u mjestu izvođenja obuke.

**Kandidat**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Lice koje je završilo Program obuke može se prijaviti za polaganje Stručnog ispita (u daljem tekstu: kandidat).

**Prijava**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Za polaganje Stručnog ispita kandidat podnosi prijavu.  
     Uz prijavu iz stava 1 ovog člana prilaže se:  
     - potvrda organizatora obuke o pohađanju Programa obuke; i  
     - dokaz o naknadi troškova.  
     Za provjeru znanja i vještina kontrolor podnosi prijavu.  
     Uz prijavu iz stava 3 ovog člana prilaže se:  
     - ovjerena fotokopija licence za kontrolora;  
     - potvrda o pohađanju Programa unapređivanja znanja;  
     - potvrda o pohađanju obaveznih seminara unapređivanja znanja i vještina; i  
     - dokaz o naknadi troškova.  
     Prijavu iz st. 1 i 3 ovog člana kandidat, odnosno kontrolor podnosi organizatoru obuke, najkasnije deset dana prije početka ispita.

**Organizovanje ispita**

**Član 11**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stručni ispit organizuje se po potrebi, a najmanje jednom u tri mjeseca.  
     Provjera znanja i vještina organizuje se po potrebi.  
     O vremenu i mjestu ispita iz st. 1 i 2 ovog člana organizator obuke obavještava kandidata, odnosno kontrolora objavljivanjem na oglasnoj tabli ili na sajtu organizatora obuke, najmanje sedam dana prije početka ispita.

**Komisija**

**Član 12**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stručni ispit, odnosno Provjeru znanja i vještina sprovodi ispitna komisija (u daljem tekstu: komisija) koju obrazuje organizator obuke.

**Sastav komisije**

**Član 13**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Komisija je sastavljena od tri člana, predstavnika: organizatora obuke, organa državne uprave nadležnog za poslove obrazovanja i organa državne uprave nadležnog za poslove bezbjednosti saobraćaja.  
     Članovi komisije treba da imaju najmanje visoku stručnu spremu saobraćajne, odnosno mašinske struke - oblast drumski saobraćaj, odnosno oblast motori i vozila.  
     Izuzetno od stava 2 ovog člana, predstavnik organa državne uprave nadležnog za poslove bezbjednosti saobraćaja može biti lice koje ima završenu policijsku akademiju ili pravni fakultet, u četvorogodišnjem trajanju, i najmanje pet godina radnog iskustva u oblasti bezbjednosti saobraćaja.  
     Članovi komisije treba da posjeduju vozačku dozvolu za vozilo kategorije "B", najmanje pet godina.

**Nadležnost komisije**

**Član 14**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Komisija:  
     - utvrđuje ispunjenost uslova za pristupanje Stručnom ispitu, odnosno Provjeri znanja i vještina;  
     - utvrđuje vrijeme polaganja Stručnog ispita, odnosno Provjere znanja i vještina;  
     - određuje mjesto polaganja Stručnog ispita, odnosno Provjere znanja i vještina;  
     - utvrđuje raspored kandidata;  
     - ocjenjuje test i znanje na praktičnom dijelu Stručnog ispita, odnosno na Provjeri znanja i vještina;  
     - utvrđuje konačan uspjeh na Stručnom ispitu, odnosno Provjeri znanja i vještina;  
     - dostavlja organizatoru obuke podatke o rezultatima Stručnog ispita, odnosno Provjere znanja i vještina;  
     - odlučuje o opravdanosti nepristupanja kandidata, odnosno kontrolora Stručnom ispitu, odnosno Provjeri znanja i vještina (zdravstveni razlozi, smrt u porodici, okolnosti u saobraćaju i druge okolnosti koje su prouzrokovale nepravovremeni dolazak i koje se mogu dokazati);  
     - vodi zapisnik o sprovođenju Stručnog ispita, odnosno Provjeri znanja i vještina.

**Način rada komisije**

**Član 15**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Prije početka Stručnog ispita, odnosno Provjere znanja i vještina komisija utvrđuje identitet kandidata, odnosno kontrolora uvidom u ličnu kartu ili biometrijski pasoš i upoznaje ga sa pravilima i postupkom ispita.  
     Komisija radi u punom sastavu, a odluke donosi većinom glasova.

**Ispitni katalog**

**Član 16**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stručni ispit odnosno Provjera znanja i vještina vrši se na osnovu ispitnog kataloga koji je sastavni dio Programa obuke, odnosno Programa unapređivanja znanja.

**Način sprovođenja ispita**

**Član 17**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Teorijski dio Stručnog ispita, odnosno Provjere znanja i vještina vrši se putem testa.  
     Praktični dio Stručnog ispita, odnosno Provjera znanja i vještina vrši se u radionici koja je opremljena uređajima i opremom potrebnom za izvođenje tehničkog pregleda vozila ili na liniji za tehnički pregled vozila u skladu sa propisom koji uređuje tu oblast.

**Ocjenjivanje i vrednovanje**

**Član 18**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Pitanja i zadaci na testu ocjenjuju se bodovima.  
     Ocjenjivanje testa se vrši na osnovu ključa.  
     Kandidat, odnosno kontrolor koji je položio test sa najmanje 80% bodova može da pristupi praktičnom dijelu Stručnog ispita, odnosno Provjere znanja i vještina.  
     Na praktičnom dijelu ispita kandidat, odnosno kontrolor ocjenjuje se sa "zadovoljava" odnosno "ne zadovoljava".  
     Kandidat, odnosno kontrolor koji je na praktičnom dijelu ispita ocijenjen sa "ne zadovoljava" ima pravo da pristupi ponovnom polaganju praktičnog dijela ispita u prvom narednom ispitnom roku, najviše dva puta.

**Utvrđivanje uspjeha**

**Član 19**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Konačan uspjeh kandidata, odnosno kontrolora na Stručnom ispitu, odnosno Provjeri znanja i vještina utvrđuje se sa: "položio" ili "nije položio".

**Zapisnik**

**Član 20**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Zapisnik o sprovedenom Stručnom ispitu, odnosno Provjeri znanja i vještina sadrži:  
     - naziv i sjedište organizatora obuke;  
     - lične podatke kandidata, odnosno kontrolora (ime, ime roditelja i prezime, JMB, dan, mjesec i godina rođenja, mjesto, opština i država rođenja);  
     - broj bodova i procenata ostvarenih na testu;  
     - ocjene na praktičnom dijelu ispita;  
     - konačan uspjeh na ispitu;  
     - mjesto i datum održavanja ispita;  
     - potpis svih članova komisije.  
     Zapisnik se čuva kod organizatora obuke.  
     Zapisnik se vodi na obrascu koji je sastavni dio ovog pravilnika (Prilog 1 i 2).

**Saopštavanje uspjeha**

**Član 21**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Kandidatu, odnosno kontroloru postignuti uspjeh saopštava se usmeno poslije sprovedenog Stručnog ispita, odnosno Provjere znanja i vještina i na oglasnoj tabli ili sajtu organizatora obuke.

**Prigovor**

**Član 22**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ukoliko kandidat, odnosno kontrolor smatra da mu je tokom Stručnog ispita, odnosno Provjere znanja i vještina povrijeđeno pravo, može uložiti pisani prigovor organizatoru obuke, u roku od 24 sata od dana saopštavanja rezultata.  
     Organizator obuke je dužan da ocijeni osnovanost prigovora u roku od sedam dana od dana podnošenja prigovora. Ukoliko je prigovor osnovan, komisija će izvršiti ponovnu provjeru znanja kandidata, odnosno kontrolora, bez naknade.

**Uvjerenje**

**Član 23**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Kandidatu, odnosno kontroloru koji je položio Stručni ispit, odnosno Provjeru znanja i vještina izdaje se uvjerenje.  
     Uvjerenje iz stava 1 ovog člana sadrži:  
     - grb Crne Gore;  
     - naziv i sjedište organizatora obuke;  
     - naziv ispita;  
     - lične podatke kandidata, odnosno kontrolora (ime, ime roditelja i prezime, JMB, dan, mjesec i godina rođenja, mjesto, opština i država rođenja);  
     - djelovodni broj;  
     - mjesto i datum izdavanja;  
     - pečat i potpis organa rukovođenja organizatora obuke.  
     Uvjerenje iz stava 1 ovog člana izdaje se na obrascu koji je sastavni dio ovog pravilnika (Prilog 3 i 4).

**Evidencija**

**Član 24**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Organizator obuke vodi evidenciju o izdatim uvjerenjima iz člana [23](http://www.podaci.net/sllistcg/prikaz-b.php?db=&what=P-nossik04v1350&draft=0&html=&nas=24322&nad=4&god=2013&status=1#clan23) ovog pravilnika.  
     Evidencija iz stava 1 ovog člana sadrži: naziv i sjedište organizatora obuke, naziv ispita, lične podatke kandidata, odnosno kontrolora, djelovodni broj, mjesto i datum izdavanja.

**Način vođenja evidencije**

**Član 25**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Evidencija iz člana [24](http://www.podaci.net/sllistcg/prikaz-b.php?db=&what=P-nossik04v1350&draft=0&html=&nas=24322&nad=4&god=2013&status=1#clan24) ovog pravilnika vodi se u elektronskoj i analognoj formi.  
     Podaci upisani u analognoj formi ne smiju se brisati niti ispravljati, izuzetno, greške se ispravljaju precrtavanjem kosom crvenom linijom.  
     Svaki upis vrši se na posebnom listu koji se ovjerava potpisom lica ovlašćenog za vođenje evidencije.

**Stupanje na snagu**

**Član 26**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore".  
     Broj: 01-1449/7  
     Podgorica, 9. oktobra 2013. godine  
     Ministar, Slavoljub Stijepović, s.r.